Návrh

**Komuniké**

Vláda Slovenskej republiky na svojom zasadnutí dňa...................... prerokovala a schválila návrh zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a o zmene a doplnení zákona č. 129/2002 Z. z. o integrovanom záchrannom systéme v znení neskorších predpisov

Cieľom predkladaného zákona je dosiahnuť úplnú transpozíciu smernice Európskeho parlamentu a Rady (EÚ) 2014/61/EÚ o opatreniach na zníženie nákladov na zavedenie vysokorýchlostných elektronických komunikačných služieb zapracovaním do zákona č. 351/2011 Z. z. o elektronických komunikáciách v znení neskorších predpisov chýbajúcich ustanovení upravujúcich fungovanie jednotného informačného miesta. Okrem uvedeného je cieľom novely úprava vybraných ustanovení citovaného zákona č. 351/2011 Z. z., ktorých úprava vyplynula z aplikačnej praxe, ako aj rozšírenie služby poskytovanej občanom prostredníctvom jednotného európskeho čísla tiesňového volania 112 o volanie eCall a o možnosť prístupu k tomuto číslu prostredníctvom krátkych textových správ SMS.